पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में रेलवे अधिकारियों और कर्मचारियों के लिए एक अच्छी खबर आई है। मंगलवार को पूर्व मध्य रेलवे के GM ललित चंद्र त्रिवेदी ने 'SPARSH' नाम से एक मोबाइल APP को लांच किया है। इसका फायदा कोरोना से संक्रमित हुए रेल अधिकारियों और कर्मचारियों के साथ-साथ उनके परिवार को भी मिलेगा। बस उन्हें अपने मोबाइल में प्ले स्टोर से इस APP को डाउनलोड करना होगा।
GM के अनुसार इसका मुख्य उद्देश्य रेलवे हॉस्पिटल्स में इलाज के लिए आने वाले मरीजों एवं मेडिकल स्टाफ को सुविधा प्रदान करना है। कोई भी रेलवे कर्मचारी इस मोबाइल APP के जरिए खुद का और अपने आश्रितों का रजिस्ट्रेशन कोविड वैक्सीन, कोविड टेस्ट, HRCT टेस्ट, कोविड प्रोफाइल टेस्ट, OPD, रूटीन दवा एवं डाक्टर से सलाह के लिए करा सकता है। वर्तमान में इन्हीं कामों के लिए रेलवे अस्पताल में जाकर नंबर लगाना पड़ता है। मगर, अब मोबाइल APP के प्रयोग से वे घर बैठे ही अपना नंबर लगा सकेंगे। फिर हॉस्पिटल की तरफ से दी गई तारीख और समय पर वहां पहुंचकर अपना इलाज करा सकेंगे और सलाह ले सकेंगे।
रेलवे का दावा समय बचाने वाला यह APP
रेलवे का दावा है कि यह नई सुविधा रेलवे कर्मचारियों एवं हॉस्पिटल में काम करने वालों दोनों के लिए लाभदायक और समय बचाने वाला होगा। इस मोबाइल APP को पूर्व मध्य रेलवे ACMD (एडमिन) IN यादव और समस्तीपुर के सीनियर DCM प्रसन्न कुमार की देररेख में इटारसी के टेक्नीशियन (TRS) आरिफ खान ने बनाया है। कोरोना संक्रमण के मद्देनजर पूर्व मध्य रेल द्वारा रेलकर्मियों एवं उनके परिवार को मेडिकल सुविधा प्रदान करने की दिशा में इसे एक महत्वपूर्ण कदम माना जा रहा है। इसका सीधा फायदा पूर्व मध्य रेलवे के सभी 5 रेल डिवीजन और मुख्यालय में तैनात अधिकारियों, कर्मचारियों और इनके परिवार को मिलेगा। पटना स्थित केंद्रीय सुपर स्पेशियलिटी हॉस्पिटल के साथ ही सोनपुर, समस्तीपुर, दानापुर, धनबाद व पंडित दीन दयाल उपाध्याय डिवीजन के डिवीजन हॉस्पिटल में मेडिकल सुविधा उपलब्ध कराई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn